เรื่องร้องเรียน (ร้องเรียน,สอบถาม,ถนน) วันที่ 2023-09-08 03:17:39 — แขวงบางซื่อ เขตบางซื่อ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660023580

ขอความอนุเคราะห์ให้เร่งทำบัตรประจำตัวประชาชน ให้แก่มารดาของผู้ร้อง ชื่อ ..... อายุ 95 ปี หมายเลขบัตรประจำตัวประชาชน .... ที่อยู่ปัจจุบันและที่อยู่ตามสำเนาทะเบียนบ้าน เลขที่....ถนนประชาราษฎร์ สาย 1 ซอย 11 แขวงบางซื่อ เขตบางซื่อ กรุงเทพมหานคร เนื่องจากผู้ร้องแจ้งว่า เมื่อวันที่ 25 มกราคม 2566 ได้เดินทางไปยังสำนักงานเขตบางซื่อ ยื่นเรื่องทำบัตรประจำตัวประชาชน กรณีผู้ป่วยติดเตียง เพื่อยืนยันตัวตนผู้ผ่านเกณฑ์บัตรสวัสดิการแห่งรัฐ และจะต้องใช้บัตรประจำตัวประชาชนอเนกประสงค์ (Smart Card) ในการใช้สิทธิโครงการบัตรสวัสดิการแห่งรัฐ ปี 2565 ซึ่งเมื่อเดือนกุมภาพันธ์ 2566 (ไม่ทราบวันที่แน่ชัด) ได้มีเจ้าหน้าที่งานบัตร (ตามที่ผู้ร้องแจ้ง) ลงพื้นที่เก็บภาพถ่ายแล้ว ซึ่งเจ้าหน้าที่แจ้งว่า "จะกลับเข้ามาพร้อมกับกรมปกครองอีกครั้ง เพราะมีผู้ใช้บริการจำนวนมาก ต้องดำเนินการตามลำดับคิว อาจจะต้องใช้เวลาประมาณ 3 เดือน" แต่ไม่ได้แจ้ง วัน เวลา ที่จะมาดำเนินการให้ (ตามที่ผู้ร้องแจ้ง) จนเวลาล่วงเลยมา 5 เดือน วันที่ 9 มิถุนายน 2566 เวลา 11.30 น. ผู้ร้องจึงได้ติดต่อไปยังสำนักงานเขตบางซื่อ เพื่อสอบถามความคืบหน้าในการดำเนินการ โดยเจ้าหน้าที่แจ้งว่า "จะมีการดำเนินการให้ในวันที่ 13 กรกฎาคม 2566 แต่ผู้ร้องประสงค์ให้มีการดำเนินการให้แล้วเสร็จ ก่อนวันที่ 26 มิถุนายน 2566 มิเช่นนั้นมารดาผู้ร้องจะหมดสิทธิยืนยันตัวตนผู้ผ่านเกณฑ์บัตรสวัสดิการแห่งรัฐ และใช้สิทธิโครงการบัตรสวัสดิการแห่งรัฐ ปี 2565 (ตามที่ผู้ร้องแจ้ง)" เจ้าหน้าที่แจ้งว่า "ไม่มีอำนาจหน้าที่ดำเนินการตามที่ผู้ร้องแจ้งได้" ผู้ร้องจึงขอหมายเลขโทรศัพท์ของกรมปกครอง เจ้าหน้าที่แจ้ง "หมายเลขสายด่วน 1548 กรมปกครอง" ผู้ร้องจึงได้ติดต่อไปที่หมายเลขดังกล่าว เจ้าหน้าที่ได้แจ้งว่า "ให้ผู้ร้องติดต่อไปยังหมายเลขโทรศัพท์ 0 2791 7631 ซึ่งอาจจะไม่สามารถติดต่อได้ เจ้าหน้าที่อาจจะไปพัก" โดยช่วงเวลา 11.45 น. ผู้ร้องติดต่อไปยังหมายเลขโทรศัพท์ 0 2791 7631 ทั้งหมด 2 ครั้ง แต่ไม่มีเจ้าหน้าที่รับสาย (ตามที่ผู้ร้องแจ้ง) จึงประสงค์ให้หน่วยงานที่เกี่ยวข้องเร่งดำเนินการกรณีดังกล่าว เพื่อบรรเทาความเดือดร้อนและอำนวยความสะดวกให้แก่ผู้ร้องและมารดาผู้ร้องต่อไป และประสงค์ให้ติดต่อกลับเพื่อแจ้งความคืบหน้าผ่านทางหมายเลขโทรศัพท์ 0 2585 8916

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata